Разговор:Забрањено пушење/Архива 1

message: Хтео бих да похвалим ову страницу пише више него што ја знам, а пратим њихов рад од оснивања бенда. Фали пар датума, али ипак страница је феноменална. Свака част аутору!!
 
--Klopač (разговор) 10:20, 23. јануар 2008. (CET)
replies: text: Аутора је више, као и на већини чланака на Википедији, ја ћу се сад захвалити за похвалу у име свих њих који су радили на самом чланку. Уколико имате још података, слободно их додајте, такође и те датуме које спомињете. Мислим да група заиста заслужује добар чланак. Хвала још једном на похвалама. --Саша Стефановић ® 10:25, 23. јануар 2008. (CET)
Рекао бих да је потребно нагласити да је бенд који води Сејо Саксон доследни настављач традиције оригиналног бенда. Разумем да се на пушење до почетка рата гледа неутрално, те, стога, посебно од "данашњег", али је исто тако чињеница да је једини члан који је напустио бенд био Неле Карајлић. Карајлић је од бенда задржао само име и ништа више од тога. Мој предлог је да се направи посебан чланак о бенду "(Емир Кустурица и )Но Смокинг оркестра" у коме би се могло писати о истом(наравно, са поменом на овој страници), а да ову страницу треба посветити писању о настављачима традиције бенда. --PrimEviL | pismonoša 05:04, 9. децембар 2008. (CET)

text: Неле је напустио бенд?Зар нису бомбе почеле да падају на град,па је свако сео у свој југо 45 и отиш`о на неко боље место? Црни Бомбардер!!! (†) 05:14, 9. децембар 2008. (CET)
replies: text: :Такође, зар није тачно да је Нелетова слика једина на свим албумима на којем је ико приказан? Што у Пушењу, што у Надреалистима, Неле је представљао мозак екипе. Тако да, не може се рећи да је „само Неле“ напустио екипу а, поврх свега, важи и ово што рече Бомбаш. --Дарко Максимовић (разг.) 05:36, 9. децембар 2008. (CET)

text: Не бих баш рекао "мозак екипе", иако је свакако био најекспониранији члан. Даље, могу вам навести велики број бендова код којих је певач био најпознатији члан, а који су наставили да постоје и након изласка певача, чак иако је исти основао други бенд или наставио као соло извођач. Што се тиче рата - Неле је отишао из Сарајева. Сејо је остао у Сарајеву. А обојица су били оснивачи бенда. Сејо је након рата наставио да свира песме бенда и да пише песме на истом трагу, Неле је узео само име и свирао народњаке. Сада се крије иза Кустурице. Мислим да је довољно видети како су фанови реаговали на Ушћу 2004. и биће јасно каква је реакција старих фанова на "унца-унца" моменте Нелета Карајлића. --PrimEviL | pismonoša 11:17, 10. децембар 2008. (CET)
Види овако.Није на нама овде да процењује ко је прави настављач Забрањеног пушења, а ко није.Ко се крије иза Кусте,коме се звижди,а које коме украо регистровани бренд Дана Републике и томе слично.Потпуно би била једна ствар да је он отишао из бенда или да су се они међусобно покарабасили.Камо пусте среће.Нажалост десило се управо оно на шта су Надреалисти и упозоравали.Изгледала је тада смешна прича о Сарајеву подељеним зидом попут берлинског и ђубретарима који се туку,или о људима који у стану стоје и не мрдају држећи кућне апарате (пегла,усисивач итд исл итр),да би се на пола минута укључила струја и оки на брзину пробали све то да одраде.Да не тупим у празно,поента је да обе групе треба да имају засебне чланке који би овде само делимично били приказани.
Као што већ рекох,Неле није напустио бенд,он је напустио цео град и републику у којој је живео.Зашто?Сигурно то није учинио због музичких неслагања са Сејом. Црни Бомбардер!!! (†) 11:59, 10. децембар 2008. (CET)

text: За почетак, и ово је добро. Само, хтео бих да додам да је потребна мала ревизија у том смислу да група није престала да постоји, него да привремено(током рата) није свирала.

text: Даље, видим да си читао колумну са сајта бенда :) у томе и јесте ствар. да је Карајлић наставио да свира макар сличну музику, постојао би конфликт, и њему свакако нико не би смео да забрани коришћење имена. Али он се музике Забрањеног пушења одрекао и јавно био попљуван због тога. ти кажеш да не треба ми да процењујемо. Али ту и нема потребе за проценом. The No Smoking Orchestra на својим концертима не свира песме настале пре рата. Они само користе име(на плакатима за скорашњи концерт у заградама је писало "Забрањено пушење") у маркетиншке сврхе. Они су концерт за дан републике одржали ове године, након што је Забрањено пушење успоставило традицију претходних година.

text: За сада, одрадићемо овако, у посебним чланцима, али ја сматрам да овај чланак треба да гледа на бенд из Сарајева као на континуитет са оригиналним бендом, из разлога које сам навео горе. Свакако, треба поменути и Карајлићев бенд, тим пре што су они у почетку, по оснивању, и свирали песме Забрањеног пушења, и неке од њихових песама(гиле шампион, од историјског авноја, исл) биле у духу старих песама. Али то више једноставно није исти бенд. Ни по имену, ни по типу музике који свирају. --PrimEviL | pismonoša 12:49, 10. децембар 2008. (CET)
thread_title:  Први поднаслов 

message: Ако ћемо о правом пушењу албум Ја нисам одавле је далеко више у стилу старог пушења од било којег каснијег Сејиног Албума.  Сарајевско касније пушење осим Сејиних текстова ништа нема што га повезује са старим пушењем. Ни музика, а по најмање харизма фронтмена немају везе са старим пушењем. Старо пушење се распало као и држава из које су потицали...  Кустурицин но смокинг јесте друга прича, али причати стару причу у овом времену нема смисла јер делује извештачено...Забрањено пушење је пре Но смокинга имало 2 албума у Београду и то треба да стоји у чланку.
--Branko1408 (разговор) 07:17, 10. септембар 2012. (CEST)
thread_title:  Право пушење? 

message: Vidim da si u ovom članku, što se istorijske linije i šablona potencirao ovu sarajevsku struju koja je nastala nakon razbijanja prvobitnog benda. Moje je pitanje što u šablon nisu ubačene pesme/albumi iz beogradske linije sa Neletom Karajlićem: primer 1, 2 itd.? Pozdrav. --ANTI_PRO (разговор) 14:45, 15. октобар 2018. (CEST)
replies: text: - Здраво живо. Хвала на питању. Нелетово Забрањено пушење је издало само један албум и након тога је променило назив у Но смокинг оркестра и у том чланку је наведен тај албум. Забрањено пушење је основано у Сарајеву што би значило да је "сарајевска струја" она оригинална, а да није тако Неле би и данас наступао под тим именом и не би га мењао. Група која данас носи назив Забрањено пушење не носи га случајно и очито је да полаже неко право на то име. У чланку је на два места наведно да је Неле имао групу у Београду са истим именом, а како је та иста група променила име онда је све о београдској групи наведено у чланку под тим новим именом, под којим и данас наступа. Исто тако, на Дискогсу су јасно раздвојене те две групе истог имена, Нелетово од сарајевског. Ја сам само пратио референце и логику. Топла препорука је да се погледа француско-талијански филм o Забрањеном пушењу. Свако добро. --IndexAccount (разговор) 20:31, 15. октобар 2018. (CEST)
replies: text: : Pa ako je koristio to ime prvobitno, onda nema dileme da se referisao na svoj bend iz Sarajeva. A to onda spada u istoriju Zabranjenog pušenja. Zato taj album treba da bude naveden i u šablonu. Drugo, kao i što piše u linkovima koje si stavio, lepo piše da se bend podelio/ eng. split. Ako se nešto podeli ne može biti isto kao pre. Dakle, ako piše da se Pušenje -podelilo- onda ne može to značiti da je (drugo) Pušenje nastalo iz te podele isto kao ono pre — logično. Inače, kako piše u linku, to novo pokretanje je krenulo iz Zagreba. Dakle, ja nemam nikakav prob. da sve to stoji u ovom članku, al se mora biti logički konsekventan. Ako se prvobitna grupa podelila na 2, onda i ta druga linija je deo istorije benda. Naravno, do dela gde je Nele ušao u drugu priču. To je bila poenta moje intervencije.

text: :Inače, ako smem dobronamerno da primetim, u članku fali sve te priče i prepucavanja ta 2 dela benda od kad su se raspali. Pošto je sve to prilično medijski propraćeno i deo široke javnosti.

text: :P.s. hvala na preporuci :) --ANTI_PRO (разговор) 21:01, 15. октобар 2018. (CEST)
thread_title:  Istorija i šablon